ΛΗΜΜΑ 1

Αν Ο είναι τυχαίο σημείο του επιπέδου τριγώνου ΑΒΓ, τότε οι συμμετρικές των ΟΑ, ΟΒ, ΟΓ ως προς τις διχοτόμους των γωνιών Α, Β, Γ αντίστοιχα, συντρέχουν.

Αποδεικνύεται με τη βοήθεια τριγωνομετρικής μορφής του Θεωρήματος του Ceva.

ΛΗΜΜΑ 2

Η σύνθεση τριών ανακλάσεων σε ευθείες ΟΑ, ΟΒ, ΟΓ, ισοδυναμεί με ανάκλαση σε ευθεία ΟΔ που προκύπτει με στροφή της ΟΓ περί το Ο, κατά γωνία ΓΟΔ= ΒΟΑ (οι γωνίες θεωρούνται προσανατολισμένες).

ΛΥΣΗ ΠΡΟΒΛΗΜΑΤΟΣ

Θέλουμε οι ανακλάσεις των a, b ,c ως προς BC, CA, AB αντίστοιχα να συντρέχουν.

Αρκεί να αποδείξουμε ότι οι ανακλάσεις ως προς BC των τριών εικόνων των παραπάνω ανακλάσεων, συντρέχουν. Δηλαδή, η εικόνα της b μέσω διαδοχικών ανακλάσεων στις AC, BC και η εικόνα της c μέσω ανακλάσεων στις ΑΒ, BC, τέμνονται πάνω στην a.
Η εικόνα της b προκύπτει από την ανάκλαση της a ως προς ΟC και η εικόνα της c προκύπτει από ανάκλαση της a στην OB. Έτσι έχουμε να δείξουμε το ακόλουθο:

Η εικόνα της a μέσω σύνθεσης ανακλάσεων στις OC, AC, BC και η εικόνα της a μέσω σύνθεσης ανακλάσεων στις OB, AB, BC  τέμνονται πάνω στην a. 
Οι παραπάνω συνθέσεις ισοδυναμούν με ανακλάσεις στις ευθείες e και d αντίστοιχα, οι οποίες σχηματίζουν με την BC γωνίες ίσες με ACO και ABO αντίστοιχα. Με χρήση του Λήμματος 1, οι e, d τέμνονται επί της a. Επομένως και οι ανακλάσεις της a πάνω στις e και d , τέμνονται επί της a.
Παρατήρηση: Το συμμετρικό ως προς BC του τελευταίου σημείου τομής, είναι το σημείο τομής της δεύτερης τριάδας εφαπτομένων.

Στο πρώτο σχήμα έχουμε τρία ζευγάρια εσωτερικών εφαπτομένων και στο δεύτερο, δύο εξωτερικών και ένα εσωτερικών.

